1एह यीसू मसीह के बंसावली अय - यीसू ह दाऊद के बंस के रिहिस अऊ दाऊद ह अब्राहम के बंस के रिहिस।
2अब्राहम के बेटा इसहाक रिहिस;
इसहाक के बेटा याकूब रिहिस;
याकूब ह यहूदा अऊ ओकर भाईमन के ददा रिहिस;
3यहूदा के बेटा फिरिस अऊ जोरह रिहिन, ओमन के दाई के नांव तामार रिहिस;
फिरिस के बेटा हिस्त्रोन रिहिस;
अऊ हिस्त्रोन के बेटा एराम रिहिस;
4एराम के बेटा अम्मीनादाब रिहिस;
अम्मीनादाब के बेटा नहसोन अऊ नहसोन के बेटा सलमोन रिहिस;
5सलमोन के बेटा बोअज रिहिस;
बोअज के दाई के नांव राहाब रिहिस;
बोअज के बेटा ओबेद रिहिस;
अऊ ओबेद के दाई के नांव रूत रिहिस;
ओबेद के बेटा यिसै रिहिस;
6यिसै के बेटा राजा दाऊद रिहिस।
दाऊद के बेटा सुलेमान रिहिस; सुलेमान ह ओ माईलोगन ले जनमिस, जऊन ह पहिली उरियाह के घरवाली रिहिस;
7सुलेमान के बेटा रहबाम रिहिस;
रहबाम के बेटा अबियाह रिहिस;
अऊ अबियाह के बेटा आसा रिहिस;
8आसा के बेटा यहोसाफात रिहिस;
यहोसाफात के बेटा योराम रिहिस;
अऊ योराम के बेटा उजियाह रिहिस;
9उजियाह के बेटा योताम रिहिस;
योताम के बेटा आहाज रिहिस;
अऊ आहाज के बेटा हिजकियाह रिहिस;
10हिजकियाह के बेटा मनस्से रिहिस;
मनस्से के बेटा आमोन रिहिस;
अऊ आमोन के बेटा योसियाह रिहिस;
11बंधुआ होके बाबूल देस जाय के बेरा म योसियाह के बेटा यकुन्याह, अऊ ओकर भाईमन रिहिन।
12बंधुआ होके बाबूल जाय के पाछू यकुन्याह के बेटा सालतिएल रिहिस;
अऊ सालतिएल के बेटा जरूब्बाबिल रिहिस;
13जरूब्बाबिल के बेटा अबीहूद रिहिस;
अबीहूद के बेटा इल्याकीम रिहिस;
अऊ इल्याकीम के बेटा अजोर रिहिस;
14अजोर के बेटा सदोक रिहिस;
सदोक के बेटा अखीम रिहिस;
अऊ अखीम के बेटा इलीहूद रिहिस;
15इलीहूद के बेटा एलियाजर रिहिस;
एलियाजर के बेटा मतान रिहिस;
अऊ मतान के बेटा याकूब रिहिस;
16याकूब के बेटा यूसुफ रिहिस; यूसुफ के घरवाली मरियम रिहिस, जेकर ले यीसू जनमिस, जऊन ला मसीह कहे जाथे।
17ए किसम ले अब्राहम ले दाऊद तक जम्मो चौदह पीढ़ी होईस, अऊ दाऊद ले लेके बाबूल म बंधुआई म जावत तक चौदह पीढ़ी, अऊ बंधुआई ले लेके मसीह#1:17 "मसीह" (इबरानी) अऊ "ख्रिस्त" (यूनानी) - ए दूनों सबद के मतलब "अभिसिक्त जन" होथे। तक चौदह पीढ़ी होईस।
18यीसू मसीह के जनम ए किसम ले होईस। यीसू के दाई मरियम के मंगनी यूसुफ के संग होय रिहिस, पर एकर पहिली कि ओमन दूनों घरवाला-घरवाली के रूप म एक संग होतिन, मरियम ह पबितर आतमा के जरिये पेट म पाय गीस। 19काबरकि मरियम के होवइया घरवाला यूसुफ ह एक धरमी मनखे रिहिस अऊ ओह मरियम ला मनखेमन के आघू म बदनाम करे नइं चाहत रिहिस, एकर खातिर ओह ओला चुपेचाप छोंड़ देय के बिचार करिस।
22ए जम्मो बात एकर खातिर होईस कि जऊन बात, परभू ह अगमजानी के जरिये कहे रिहिस, ओह पूरा होवयः 23"देखव, एक कुवांरी ह गरभ म होही, अऊ ओह एक बेटा ला जनम दिही, अऊ ओकर नांव 'इमानुएल' रखे जाही, जेकर मतलब होथे - परमेसर हमर संग।"#1:23 यसायाह 7:14 24जब यूसुफ ह नींद ले जागिस, त ओह वइसनेच करिस जइसने परभू के स्वरगदूत ह ओला हुकूम दे रिहिस अऊ ओह मरियम ला अपन घरवाली के रूप म अपन घर ले गीस। 25पर जब तक मरियम ह बेटा ला जनम नइं दीस, तब तक यूसुफ ह ओकर करा नइं गीस। अऊ ओह ओकर नांव यीसू रखिस।
